钦定古今图书集成/明伦汇编/闺媛典/第298卷 > 皇清三十一 > 刘某妻郜氏〈妇毛氏附〉
## 钦定古今图书集成/明伦汇编/闺媛典/第298卷 > 皇清三十一 > 刘某妻郜氏〈妇毛氏附〉

按《曹县志》：“郜氏，刘某妻。家世单寒，敝庐不蔽风雨。氏力纺绩佐夫，仅免冻馁。甫一载夫死，遗腹生男克孝，昼则经营火食，夜则抱儿而泣，孤苦伶仃，艰难万状，其节愈励。克孝长，娶媳毛氏又夭。毛方少，抢地呼天，三日不食。姑泣谕之，乃强起治丧。上事耄姑，下抚幼女，人生未有之奇苦，毛以一身备尝之。葬母嫁女，又” 复极殚心力，姑妇并以寿终。